**PRETENDENTA PIEDĀVĀJUMS**

**Valsts ieņēmumu dienesta rīkotajam iepirkumam**

**“Interneta pakalpojumi”**

**Iepirkuma identifikācijas Nr. FM VID 2023/212**

Pretendents\_\_\_\_\_\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_\_, parakstot pretendenta piedāvājumu,

* apliecina, ka nodrošinās iepirkuma “**Interneta pakalpojumi**”, ID Nr. FM VID 2023/212 izpildi atbilstoši obligātajām (minimālajām) tehniskajām prasībām un finanšu piedāvājumā noteiktajām cenām;
* apliecina, ka iepirkuma līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
* apliecina, ka uz pretendentu neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais, proti, pretendents (tai skaitā pretendenta apakšuzņēmējs/-i) nav:

a) Krievijas valstspiederīgais, fiziska persona, kas uzturas Krievijā, vai juridiska persona, vienība vai struktūra, kura iedibināta Krievijā;

b) juridiska persona, vienība vai struktūra, kuras īpašumtiesības vairāk nekā 50 % apmērā tieši vai netieši pieder šā punkta a) apakšpunktā minētajai vienībai;

c) fiziska vai juridiska persona, vienība vai struktūra, kas darbojas a) vai b) apakšpunktā minētās vienības vārdā vai saskaņā ar tās norādēm, tostarp, ja uz tiem attiecas vairāk nekā 10 % no līguma vērtības, apakšuzņēmēji, piegādātāji vai vienības, uz kuru spējām paļaujas publiskā iepirkuma direktīvu nozīmē.

1. **Tehniskais piedāvājums**

*1.tabula*

| **Nr.**  **p.k.** | **Obligātās (minimālās) prasības** | **Pretendenta piedāvātais**  *(pretendents[[1]](#footnote-2) aizpilda*  *katru aili)* |  |
| --- | --- | --- | --- |
|  | **Iepirkuma priekšmets** | |  |
|  | Pieslēgums interneta tīklam un interneta pakalpojumi (turpmāk – Pakalpojums) Valsts ieņēmumu dienesta (turpmāk – VID) vajadzībām bez interneta adreses gala lietotāja identificēšanas. | |  |
|  | **Pakalpojuma nodrošināšana** | |  |
|  | Pakalpojuma sniegšanas termiņš – **30.10.2023. līdz paiet 5 gadi no līguma noslēgšanas dienas.** |  |  |
|  | Pakalpojuma izpildes (pieslēguma) vieta: Talejas iela 1, Rīga, 5.stāva datu centra komutācijas telpā. |  |  |
|  | Pretendents nodrošina pieeju Latvijas interneta resursiem un ārvalstu interneta resursiem vienlaicīgi datu lejupielādes (download) un augšupielādes (upload) virzienos 7 (septiņas) dienas nedēļā, 24 (divdesmit četras) stundas diennaktī. |  |  |
|  | Pretendents sākotnēji nodrošina piekļuvi interneta resursiem visu diennakti ar datu pārraides ātrumu līdz 400 Mbit/s, bet ne mazāk kā 200 Mbit/s lejupielādes virzienā un līdz 200 Mbit/s, bet ne mazāk kā 100 Mbit/s augšupielādes virzienā.  VID var pieteikt noteiktā datu pārraides ātruma samazināšanu līdz 200 Mbit/s, bet ne mazāk kā 100 Mbit/s lejupielādes virzienā un līdz 100 Mbit/s, bet ne mazāk kā 50 Mbit/s augšupielādes virzienā, 2 (divas) nedēļas iepriekš, nosūtot rakstisku pieprasījumu. |  |  |
|  | Pretendents nodrošina vismaz 30 (trīsdesmit) fiksētas interneta IP adreses ar iespēju šīs adreses nomainīt pēc VID pilnvarotās personas pieprasījuma.  Visām izmaksām, kas saistās ar šīs tabulas 2.4.apakšpunkta izpildi, ir jābūt iekļautām Finanšu piedāvājumā norādītajās cenās. |  |  |
|  | **Pakalpojuma sniegšanas kārtība** | |  |
|  | Piešķirtās IP adreses nekādā veidā nedrīkst tikt identificētas vai saistītas ar VID vai jebkādu citu Latvijas Republikas valsts iestādi vai kapitālsabiedrību. Interneta WHOIS reģistros šīm IP adresēm jābūt reģistrētām kā privāts lietotājs vai privāts uzņēmums. |  |  |
|  | Pretendents nodrošina atbalsta servisu (tālrunis un/vai meistara izbraukšana uz pieslēguma vietu) VID darba laikā (darba dienās no plkst.8.30 līdz plkst.17.00), kā arī nodrošina iespēju pieteikt bojājumus pa e-pastu 7 (septiņas) dienas nedēļā, 24 (divdesmit četras) stundas diennaktī. |  |  |
|  | Pretendents nodrošina šādu datu pārraides kanāla un interneta pieejamības stabilitāti:   * interneta pakalpojumu nepieejamība nedrīkst pārsniegt 4 (četras) stundas 1 (vienas) darba dienas laikā (no plkst.8.30 līdz plkst.17.00); * interneta pakalpojumu nepieejamība nedrīkst pārsniegt 48 (četrdesmit astoņas) stundas mēnesī. |  |  |
|  | **Bojājumu pieteikšanas kārtība** | |  |
|  | Pasūtītāja pārstāvji – VID Informātikas pārvalde – par konstatētajiem Pakalpojuma vai datu pārraides kanāla bojājumiem vai traucējumiem tā darbībā, paziņo pretendentam, nosūtot bojājuma pieteikumu uz elektroniskā pasta adresi. Ja nav iespējams bojājuma pieteikumu nosūtīt iepriekš minētajā veidā, tad pieteikums par Interneta pakalpojumu vai datu pārraides kanāla bojājumiem vai traucējumiem tā darbībā var tikt pieteikts pa tālruni, vienlaicīgi, tiklīdz rodas iespēja, bojājumu pieteikumu nosūtot arī uz Pretendenta norādīto elektroniskā pasta adresi. |  |  |
|  | Bojājuma pieteikuma nosūtīšanas laiks tiek fiksēts uz pasūtītāja elektroniskā pasta servera izdrukas, kas nepieciešamības gadījumā var kalpot par pierādījumu par attiecīgā bojājuma pieteikuma nosūtīšanu un, pamatojoties uz kuru, var tikt piemērotas soda sankcijas attiecībā pret Pretendentu par noteikto termiņu neievērošanu. |  |  |
|  | Bojājumi tiek pieteikti pasūtītāja darba laikā, darba dienās no plkst. 8.30 līdz plkst.17.00. Bojājuma pieteikumi, kas iesniegti ārpus pasūtītāja darba laika, uzskatāmi par iesniegtiem nākamajā darba dienā plkst.8.30. |  |  |
|  | **Samaksas noteikumi** | |  |
|  | Samaksu par Pakalpojuma nodrošināšanu pasūtītājs veic ar pēcapmaksu 30 (trīsdesmit) dienu laikā pēc rēķina par Pakalpojuma nodrošināšanu iepriekšējā kalendārajā mēnesī saņemšanas, maksājumu pārskaitot uz pretendenta norēķinu kontu bankā. |  |  |
|  | **Līguma darbības termiņš** | |  |
|  | Līgums stājas spēkā ar pēdējā pievienotā droša elektroniskā paraksta un tā laika zīmoga datumu.  Pretendents nodrošina Pakalpojumu ne ātrāk kā ar 2023.gada 30.oktobri un ne ilgāk kā paiet 5 (pieci) gadi no līguma spēkā stāšanās.  Uzsākot Pakalpojuma nodrošināšanu, VID veic interneta prasību pārbaudi. Par Interneta pakalpojumu nodrošināšanas uzsākšanu, kā arī izmainot Interneta pakalpojumu nodrošināšanas ātrumu, atbilstoši Pasūtītāja pilnvarotās personas rakstiskajam pieprasījumam, Pušu pilnvarotās personas paraksta aktu, kurā norāda iepirkuma līguma numuru, Izpildītāju, Pakalpojuma nodrošināšanas vietu, Pakalpojuma nodrošināšanas uzsākšanas datumu un nodrošinātā Pakalpojuma datu pārraides ātrumu. Minētais akts kalpo par Pakalpojuma nodrošināšanas uzsākšanas apliecinājumu. |  |  |
|  | **Pretendenta atbilstība** **profesionālās darbības veikšanai** | | |  |
|  | Pretendents ir Latvijas Republikas Uzņēmumu reģistra Komercreģistrā reģistrēts komersants.  *Informācija tiks pārbaudīta Latvijas Republikas Uzņēmumu reģistra vestajos reģistros.* |  | | |
|  | Pretendents ir fiziskā persona, kura reģistrēta kā saimnieciskās darbības veicēja, – ir reģistrēta VID kā nodokļu maksātāja.  *Informācija tiks pārbaudīta Valsts ieņēmumu dienesta publiski pieejamā datubāzē.* |  | | |
|  | Pretendents ir ārvalstī reģistrēta vai pastāvīgi dzīvojoša persona.  *Pretendentam kopā ar piedāvājumu jāiesniedz kompetentas attiecīgās valsts institūcijas izsniegts dokuments (oriģināls vai apliecināta kopija), kas apliecina, ka pretendents reģistrēts atbilstoši attiecīgās valsts normatīvo aktu prasībām, kā arī pretendents nav ārzonā reģistrēta juridiskā persona vai personu apvienība* *vai norāda publiski pieejamu reģistru, kur pasūtītājs bez papildu samaksas varētu pārliecināties par pretendenta reģistrācijas faktu, pievienojot norādītās prasības izpildi apliecinošās informācijas tulkojumu.* |  | | |

1. **Komisijas iegūstamā informācija**
   1. Komisija no Valsts ieņēmumu dienesta publiski pieejamās datubāzes, iegūst informāciju par to, vai pretendentam, kuram būtu piešķiramas Iepirkuma līguma slēgšanas tiesības dienā, kad pieņemts lēmums par iespējamu līguma slēgšanas tiesību piešķiršanu, Latvijā nav VID administrēto nodokļu (nodevu) parādu, kas kopsummā pārsniedz EUR 150 (viens simts piecdesmit *euro*).
   2. Ja pretendentam dienā, kad pieņemts lēmums par iespējamu līguma slēgšanas tiesību piešķiršanu, ir VID administrēto nodokļu (nodevu) parādi, kas kopsummā pārsniedz 150 euro, komisija lūdz 3 (trīs) darba dienu laikā iesniegt izdruku no Valsts ieņēmumu dienesta elektroniskās deklarēšanas sistēmas par to, ka pretendentam dienā, kad pieņemts lēmums par iespējamu līguma slēgšanas tiesību piešķiršanu, Latvijā nav nodokļu parādu, kas kopsummā pārsniedz EUR 150 (viens simts piecdesmit *euro*).

Ja 2.2.apakšpunktā noteiktajā termiņā izdruka netiek iesniegta, pretendents tiek izslēgts no dalības iepirkumā.

* 1. Ārvalstī reģistrētam vai pastāvīgi dzīvojošam pretendentam, kuram būtu piešķiramas Iepirkuma līguma slēgšanas tiesības, komisija lūdz 3 (trīs) darba dienu laikā iesniegt apliecinājumu, ka pretendentam dienā, kad pieņemts lēmums par iespējamu līguma slēgšanas tiesību piešķiršanu, Latvijā nav nodokļu parādu, kas kopsummā pārsniedz 150 euro, un valstī, kurā tas reģistrēts vai kurā atrodas tā pastāvīgā dzīvesvieta, saskaņā ar attiecīgās ārvalsts normatīvajiem aktiem nav nodokļu parādu.
  2. Pasūtītājs attiecībā uz pretendentu, kuram būtu piešķiramas līguma slēgšanas tiesības, pārbauda, vai attiecībā uz šo pretendentu, tā dalībnieku, valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, ir noteiktas Starptautisko un Latvijas Republikas nacionālo sankciju likuma 11.1 panta pirmajā daļā noteiktās sankcijas, kuras ietekmē līguma izpildi. Ja attiecībā uz pretendentu vai kādu no minētajām personām ir noteiktas Starptautisko un Latvijas Republikas nacionālo sankciju likuma 11.1 panta pirmajā daļā noteiktās sankcijas, kuras kavēs līguma izpildi, pretendents ir izslēdzams no dalības līguma slēgšanas tiesību piešķiršanas procedūrā.
  3. Ārvalstī reģistrētam pretendentam, kuram būtu piešķiramas līguma slēgšanas tiesības, komisija lūdz 3 (trīs) darba dienu laikā iesniegt nepieciešamo informāciju 2.4.apakšpunktā minētās pārbaudes veikšanai.

## PIEDĀVĀJUMA IZVĒLE UN PIEDĀVĀJUMA IZVĒLES KRITĒRIJI

* 1. Komisija par iepirkuma uzvarētāju atzīst to pretendentu, kura piedāvājums atbilst pretendenta piedāvājumā norādītajām prasībām un kura piedāvājuma cena kopā ir viszemākā.
  2. Gadījumā, ja vairāki pretendenti piedāvā vienādu finanšu piedāvājuma zemāko cenu kopā, līguma slēgšanas tiesības tiek piešķirtas pretendentam, kurš norādījis zemāko cenu 4. punkta “Finanšu piedāvājums” 2.tabulas 1. punkta “Pieslēgums interneta tīklam 400 Mbit/s” mēneša maksai.
  3. 3.3. Pasūtītājs pārbauda Pretendenta atbilstību Ministru kabineta 2015. gada 28. jūlija noteikumu Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība” (turpmāk – MK noteikumi Nr. 442) 4.1 un 36.1 punktā noteiktajam, Valsts drošības iestāžu Informācijas tehnoloģiju drošības rekomendācijām. Ja Pasūtītājs, pirms lēmuma pieņemšanas par Pretendenta izvēli, konstatē neatbilstību MK noteikumos Nr. 442 noteiktajam, Pasūtītājs, pamatojoties uz MK noteikumu Nr. 442 36.3 punktā noteikto, nosūta informāciju par attiecīgo Pretendentu, kura piedāvājumu varētu izvēlēties, un Pretendenta patiesā labuma guvēju pārbaudei kompetentajai valsts drošības iestādei.

Lai apliecinātu atbilstību Iepirkuma uzaicinājuma 3.3. apakšpunktā izvirzītajām prasībām pretendents iesniedz informāciju par:

* pretendenta reģistrācijas valsti un reģistrācijas numuru;
* kādu valstu pilsoņi ir Pretendenta patiesā labuma guvēji.

Gadījumā, ja tiek saņemts negatīvs atzinums no kompetentās valsts drošības iestādes par Pretendentu, Pasūtītājs šo piedāvājumu izslēdz no turpmākas dalības Pretendenta izraudzīšanās procedūrā.

## Finanšu piedāvājums

*2.tabula*

|  |  |  |
| --- | --- | --- |
| **Nr. p.k.** | **Iepirkuma priekšmets** | **Cena par mēneša maksu EUR bez PVN** |
| 1. | Pieslēgums interneta tīklam 400 Mbit/s |  |
| 2. | Pieslēgums interneta tīklam 200 Mbit/s |  |
|  | **Kopā EUR bez PVN** |  |

Nosacījumi finanšu piedāvājuma iesniegšanai:

1. Pretendents nedrīkst iesniegt vairākus piedāvājuma variantus.
2. Cenām jābūt norādītām EUR bez PVN, norādot ne vairāk kā 2 (*divas*) zīmes aiz komata.
3. Pretendenta iesniegtajā finanšu piedāvājumā norādītā cena kopā EUR bez PVN neveidos iepirkuma kopējo cenu EUR bez PVN un tiks izmantota piedāvājuma ar viszemāko cenu noteikšanai.
4. **NOSACĪJUMI PIEDĀVĀJUMA IESNIEGŠANAI**
5. **Piedāvājumu pretendents var iesniegt līdz 2023. gada 17.oktobrim plkst. 10.00, nosūtot piedāvājumu uz elektroniskā pasta adresi: santa.opmane@vid.gov.lv.**
6. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.
7. Pēc piedāvājuma iesniegšanas termiņa beigām pretendentam nav tiesību mainīt savu piedāvājumu.
8. Piedāvājumu nepieciešams iesniegt elektroniskā formātā, izmantojot drošu elektronisko parakstu.
9. Piedāvājumam jābūt aizsargātam, izmantojot šifrēšanu. Kā šifrēšanas rīku var izmantot, piemēram, arhivēšanas programmatūru 7-Zip (https://www.7-zip.org/), izveidotajam piedāvājuma datņu arhīvam uzstādot šifrēšanas paroli (Instrukcija: labais peles taustiņš – 7-Zip – Ielikt arhīvā – Ievadīt paroli – Ievadīt paroli atkārtoti – Labi).
10. **Piedāvājuma iesniedzējs 2023. gada 17.oktobrī no plkst. 10.00 līdz plkst. 12.00 nosūta uz elektronisko pasta adresi: santa.opmane@vid.gov.lv paroli (šifru) šifrētā piedāvājuma atvēršanai.**
11. Piedāvājumu, kas nav iesniegts noteiktajā kārtībā vai kas ir iesniegts nešifrētā veidā un/vai kuram šīs sadaļas 6. punktā noteiktajā termiņā nav atsūtīta parole, Pasūtītājs neizskata.
12. Iesniegtie piedāvājumi tiek atvērti pēc šīs sadaļas 6. punktā norādītās paroles (šifra) iesniegšanas termiņa beigām Komisijas rīkotajā sanāksmē.

|  |  |
| --- | --- |
| **Pretendenta nosaukums:** |  |
| Reģistrācijas Nr.: |  |
| Juridiskā un faktiskā adrese: |  |
| Kontaktpersona: |  |
| Tālrunis: |  |
| E-pasta adrese un e-Adrese: |  |
| Bankas rekvizīti: |  |

Pretendenta pilnvarotā persona\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

Paraksts (ja nav parakstīts elektroniski), Datums

DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. *Aizpilda pretendents, ierakstot vārdu* ***“APLIECINĀM”*** *vai* ***“NODROŠINĀSIM”****, vai* ***“PIEKRĪTAM”****, vai citādi raksturojot savas spējas nodrošināt prasību ievērošanu.* [↑](#footnote-ref-2)